  Майя Бывальцева Туннэ, 23-тӥ куартолэзе, Ижкарысь «Удмуртия» книгапоттоннилэн галереяяз Удмуртиысь калык суредасьлэн Вячеслав Михайловлэн (Гиргорей Славилэн) «Пӧртман» адӟытонэз усьтӥськиз. Отчы вӧё буёлэн живопись амалэн быдэстэм кызё пала ужъёсыз поттэмын. Тросэз берло аръёсы кылдытэмын но нокытын возьматъямтэ на. Адӟытонэз радъясьёс но сое усьтонэ лыктэм куноос Вячеслав Михайловлы но солэн творчествоезлы синмаськемзэс веразы. Кызьы шуиз суредась Юрий Лобанов (Кучыран Юри), солэн ужъёсаз вань туала улонын тырмисьтэм мурдалаез, вашкалазэ усьтӥсь мурдалаез. Мукетыз ужъюлтошез, Сергей Орлов, Михайловлэн суредъёсыз пӧртэм мылкыдъёсты улӟытыны быгато шуыса пусйиз, «картина кыӵе ке мылкыд кылдытэ ке — со искусство». Книгапоттониысь редактор, гожъясь Сергей Матвеев верамъя, Вячеслав Михайловлэн котькуд суредэз — шедевр. Картинаосыз кыӵе ке но мылкыдэз ӝуто: яке мӧзмон, яке шумпотон, пӧртэм мылкыдъёс. Котькуд деталяз кыӵе ке но философия. Котькуд суредзэ мон аслым басьтысал, но ӵукнаысен ӝытозь соос шоры учкысал. Славалэн котькуд картинаез — шедевр Сергей Матвеев, гожъясь«Удмуртия» книгапоттонилэн галереяяз Вячеслав Михайлов куинетӥзэ возьматӥське ни. Татын эшъёсы ужало, соин нырысь ик соослы возьматэме потэ, соослэсь дунъямзэс кылэме потэ, шуэ суредась. «Котькуд выль ужме вайыны турттӥсько татчы, соослэн пушсы мед тыроз кадь потэ, эшъёсылы умой кареме потэ», — вераз Вячеслав Михайлов. Вячеслав Михайловлэсь «Пӧртман» адӟытонзэ усьтон 14 фото Вераны кулэ, суредась уг кышка, учкисьёс солэсь ужъёссэ умойтэм валалозы шуыса. Котькуд адямилэн аслаз ассоциациез мед кылдоз, шуэ со. Аслаз кылъёсызъя, куд-ог суредъёссэ ачиз но пырак уг вала — «ки озьы лэсьтэ, озьы пӧрме». Нош берло ачиз пайме, кызьы озьы лэсьтэм. Кыӵе ке но темаез мон басьтӥсько оветь, кытӥяз прозаической, литературной кутске. Мон сотэк уг быгатӥськы, кыӵе ке но вераны но сое мед луоз, литератураез сямен. Но озьы гинэ со иллюстрация луэ, а картина луыны кул эшшо философской — пыртыны кулэ мур малпанъёс. Адями одӥг пол лыктыса, мед малпаськоз. Нырысь тазьы мед учкоз но, «ах!» мед паймоз кадь, нош сэре малпаськыны мед кутскоз. Озьы ке луэ, со умой картина кадь потэ мыным Вячеслав Михайлов, Удмуртиысь калык суредасьНялтас вераса, «Пӧртман» адӟытонэз суредасьлы вуоно ужъёсыз пумысен малпаськыны муг луиз: оло, яркыт буёлъёс кутыны кулэ. Таосаз картинаос тросгес чагыр, лыз, пурысь буёлъёс вормо. Ӵуж, вож, горд буёлъёс но кыӵе ке безыдтэсьгес луиллям. «Выставкаез лэсьтӥм но мынам сразу ӧжытак сыӵе бышкиз, даже разочарование луиз — ӧвӧл сыӵе акцентировать каремын картинаос. Мыным со сярысь малпаськоно. Ваньмыз сыӵе одӥг палитраен медаз луэ, мед луоз сыӵе яркытэз но — тӧдьы, ӵуж… <…> Малы со уг кылды, уг валаськы. Иське, мон сыӵе зӥбыт адями — удмурт сям. Табере мон юри туртто сое поттыны. Пӧрмоз-а, уз-а — адӟом», — шуиз Удмуртиысь калык суредась. «Удмуртия» издательстволэн кивалтӥсез Юрий Кузнецов Вячеслав Михайловлэсь усто иллюстратор луэмзэ но пусйиз. Кылсярысь, со ужаз «Удмуртские народные мифы и легенды» книга бордын. 2017-тӥ арын бичет Россиысь 50 устоосыз книгаос пӧлы пыриз. Со сяна, ЮНЕСКО нимысьтыз дипломен пусйиз. Солэн суредъёсыз сыӵе мур удмуртэсь, сыӵе архаичной шуом-а, мар-а сое, сыӵе соос мур удмурт улонэз возьмато. Ӵапак со трос но трос сюрс книгаос пӧлысь жюрилэсь сюлэмзэ вырӟытӥз кадь милемлы йӧтэ. Менсадык (Гарипов, суредась — ред.) бере мукет нокыӵе суредась вот со интые, мон малпасько, султыны ӧз на быгаты Юрий Кузнецов, «Удмуртия» книгапоттоннилэн кивалтӥсезСолэн кылъёсызъя, книгапоттонилэн галереяяз адӟытонъёс азьланяз но луылозы, суредасьёслэсь черод но вань ни. «Ӵапак таӵе интыослэн вань асьсэлэн шунытсы. Кылсярысь, искусство, чеберлык адямиез пумитаны кулэ нимысьтыз музейёсын гинэ ӧвӧл, дыр, малы ке шуоно тросэз, оло, нимысьтыз музейёсы уз но лыктэ, уз но пыре. Нош татын <…> дун тырытэк, кытчы ке ас ужъёсызъя ортчыкуз, мар ке но солэн лулаз, пушказ, синмаз мар ке но йӧтӥз ке, ми шуом — тань та выставкамы юнме ӧз ужа», — пусйиз Юрий Кузнецов. Нош Вячеслав Михайловлэн «Пӧртамн» адӟытонэз «Удмуртия» книгапоттоннилэн галереяяз (Пастухов урам, 13) 28-тӥ куарусёнозь ужалоз. Тегъёс: Лулчеберет Ижкар Удмуртия адӟытон суредасьёс  